มีก้อนเล็กๆ เหมือนคล้ายๆตุ่มยุงกัด ขึ้นมาตั้งแต่ธันวา 61 ตอนนี้ มิถุนา62 เมื่อก่อนไม่มีอาการปวดอะไร แต่1-2 อาทิตย์นี้ รู้สึกปวดๆบางวันค่ะ ปวดต้นคอ รวมปวดหัวด้วยนิดหน่อย ข้างขวา คล้ายต่อมน้ำเหลืองอักเสบไหมคะ มันมองไม่เห็นแต่เวลาจับมันสัมผัสได้ ว่ามี กลัวจะเป็นอะไรจังเลยค่ะ 😭😭😭😭
สวัสดีค่ะ การวินิจฉัยที่เป็นไปได้-ตุ่มจากการถูกแมลงกัด อาจเป็นตุ่มนูน แดง คัน หากถูกแมลงกัดซ้ำ ก็อาจมีอาการขึ้นมาใหม่ได้-รูขุมขนอักเสบและมีการติดเชื้อร่วมด้วย เป็นตุ่มแดงคล้ายเม็ดสิว อาจปวดบริเวณรอบๆที่มีการอักเสบได้-ผื่นผิวหนังอักเสบจากการสัมผัส เช่นสบู่ โลชั่น น้ำหอม-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มากส่วนต่อมน้ำเหลืองอักเสบนั้น ก็อาจจะคลำได้เป็นก้อนชั้นใต้ผิวหนัง ถ้ามีการติดเชื้อร่วมด้วย ก้อนอาจมีลักษณะปวด บวม แดง ร้อนได้ มักเกิดตามหลังการติดเชื้อบริเวณหู คอ จมูก หรือต่อมน้ำเหลืองโตจากสาเหตุอื่นเช่นเป็นมะเร็งต่อมน้ำเหลือง เป็นวัณโรคต่อมน้ำเหลืองในกรณีนี้หากเป็นมาเรื้อรัง เป็นๆหายๆ ปวดบริเวณที่เป็นร่วมด้วย หรือมีไข้ กินได้น้อย น้ำหนักลด ควรพบแพทย์เพื่อตรวจร่างกายตรงลักษณะก้อนดังกล่าวให้ได้การวินิจฉัยที่แน่นอนการดูแลตัวเองเบื้องต้น ไม่ไปแกะเกาบริเวณก้อน ยังไม่ควรเอายาอะไรไปทาเพราะยังไม่ทราบการวินิจฉัย